אוניברסיטת שטרסבורג

אוניברסיטת שטרסבורג (בצרפתית: Université de Strasbourg , Unistra) בעיר שטרסבורג, בחבל גראנד אסט, במזרח צרפת, היא האוניברסיטה השנייה בגודלה בצרפת (אחרי אוניברסיטת אקס-מרסיי), בה לומדים כ־48,000 סטודנטים, ויותר מ -4,000 חוקרים, אוספים ידע ומנתחים אותו.

מקורה של האוניברסיטה הוא באוניברסיטת שטרסבורג הגרמנית (Universität Straßburg) זו צמחה מתוך הגימנסיה ההומניסטית הלותרנית הגרמנית, שנוסדה בשנת 1538 על ידי יוהנס שטורם. האוניברסיטה חברה ברשת אוטרכט וחברה בליגה האירופית לאוניברסיטאות מחקר.

== מחלקות ופקולטות ==
באוניברסיטת שטרסבורג 37 מחלקות. במוסד הלימוד ניתן ללמוד חמישה תחומים אקדמיים מרכזיים הכוללים אמנויות; משפטים, כלכלה, ניהול ומדעי המדינה; מדעי החברה והרוח; מדעים וטכנולוגיה; מדעי הבריאות<ref></ref>.

* אמנויות: בתחום האמנות נכללות הפקולטה לאמנות, הפקולטה ללימודי שפות, הפקולטה לשפה וספרות צרפתית
* משפטים, כלכלה, מדעי המדינה: בית הספר לעיתונאות, בית הספר למנהל עסקים, הפקולטה למשפטים ומדעי המדינה, הפקולטה לכלכלה וניהול, המכון ללימודי פוליטיקה.
* מדעי החברה והרוח: הפקולטה לגאוגרפיה, הפקולטה לפילוסופיה, הפקולטה לתאולוגיה קתולית, הפקולטה לתאולוגיה פרוטסטנטית, הפקולטה למדעי הספורט, הפקולטה לפסיכולוגיה, הפקולטה להיסטוריה, הפקולטה למדעי החברה.
* מדעים וטכנולוגיה: הפקולטה למדעי החיים, הפקולטה לכימיה, המחלקה לפיזיקה והנדסה, המחלקה למתמטיקה ומדעי המחשב.
* מדעי הבריאות: הפקולטה לרפואה, הפקולטה לרפואת שיניים, הפקולטה לרוקחות.

== בוגרים ידועים ==
בין בוגרי אוניברסיטת שטרסבורג ארבעה זוכי פרס נובל<ref></ref>:

* ז'אן-פייר סובאז' - זוכה פרס נובל לכימיה, 2016
* מרטין קרפלוס - זוכה פרס נובל לכימיה, 2013
* ז'ול הופמן - זוכה פרס נובל לפיזיולוגיה, 2011
* ז'ן-מארי להן - זוכה פרס נובל לכימיה, 1987

בוגרים ידועים נוספים של אוניברסיטת שטרסבורג כוללים<ref></ref>:

* דוד ארליק - פרופסור לכירורגיה
* דב בר-ניר - פובליציסט ישראלי וחבר הכנסת<ref></ref>
* ג'ורג' מאריי - בוטניקאי וחוקר טבע
* רובר שומאן - מדינאי
* פרנץ מאדל - משפטן ופוליטיקאי
* ארסן ונגר - מאמן כדורגל
* מרק בלוך - היסטוריון ומייסד אסכולת האנאל

== כאוניברסיטה נאצית בזמן השואה ==
בשנת 1940 נכבשה העיר על ידי הגרמנים. היא סופחה לגרמניה הנאצית, ורשמית מעמדה לא היה כמעמד שאר הטריטוריות הכבושות בצרפת, אלא מעמד של עיר גרמנית לכל דבר. בשנת 1941 נפתחה האוניברסיטה מחדש ונקראה "רייכסאוניברסיטאט שטרסבורג". האוניברסיטה הוכפפה לצבא הגרמני ול-אס-אס<ref name=":0">תמר שבק, 2022. [https://www.ynet.co.il/news/article/sjkkozbjs האם אנחנו בטוחים שלא מסתירים יותר שרידי גופות יהודים באוניברסיטה]? ידיעות אחרונות, המוסף לשבת 26 אוגוסט, עמ' 22.</ref>. החל מקיץ 1943, החלו להגיע לפקולטה לרפואה באוניברסיטה הנאצית, אסירים וגם גופות של אסירים מאושוויץ, רובם יהודים. זאת לצורך ביצוע ניסויים רפואיים ופסוידורפואיים אכזריים על האנשים והגופות האלה<ref></ref>. חלקי גופות שנשמרו במעבדות האוניברסיטה עד לשנים האחרונות, כולל כאלה שנותרו שם עד שנת 2022, אמורים היו לשמש, לאחר הניסויים שבוצעו בהם, כמוצגים במוזיאון של "גולגולות ואיברים של הגזעים הנכחדים": יהודים וצוענים, עם השוואות לאיברים אריים, כדי להציג את העליונות לכאורה של הגזע הארי על הגזעים הנחותים לכאורה, שאמורים היו להיכחד לאחר השמדתם על ידי הנאצים. הניסויים עצמם בוצעו במחנה ההשמדה נאצוויילר־שטרוטהוף, והמחקר התרכז באוניברסיטה<ref name=":1"></ref>. בראש האוניברסיטה והמכון שבמסגרתו בוצעו הניסויים, עמד פרופסור אוגוסט הירט. בשנת 2015, לאחר גילוי מספר צינצנות עם שרידי גופות יהודים שהיו בתוך תמיסת פורמלין, על ידי ד"ר רפאל טולדנו, רופא כללי משטרסבורג שהפך את המאבק לאיתור השרידים למשימה אישית, הובאו אלה לקבורה בנוכחות אנשי חברה קדישא של שטרסבורג, ונציגי האוניברסיטה<ref name=":0" />. בעקבות הגילוי הזה, הקימה האוניברסיטה בשנת 2016 ועדת בדיקה בינלאומית, שהציגה את ממצאיה לאחר 6 שנות מחקר, שבהם נבחנו מאה וחמישים אלף דפי מסמכים ו-40 אלף דגימות ומוצגים ביולוגיים מהארכיונים של מעבדות האוניברסיטה. הדוח השתרע על פני 500 עמודים<ref></ref>, והאוניברסיטה קיבלה על עצמה אחריות על עברה<ref name=":0" /><ref name=":1" />. זאת לאחר שבמשך שנים הכחישה האוניברסיטה שהיא עדיין מחזיקה במעבדותיה שרידים מהקורבנות, ולאחר ששנים התכחשה לאחריות על מה שהתרחש בין כותלי האוניברסיטה, בטענה שהיה מדובר באוניברסיטה גרמנית נאצית, וכי "הקירות אינם אשמים"<ref name=":0" />. העיתון הצרפתי לה-מונד, הקדיש לפרשה כתבה נרחבת בחודש מאי 2022<ref></ref>.

== ראו גם ==

* ניסויים בבני אדם על ידי הנאצים.

== לקריאה נוספת ==

* פול ווינדלינג , [https://www.amazon.com/-/he/Paul-Weindling-ebook/dp/B00Q8M1HCE/ref=sr_1_2?qid=1662295766&refinements=p_27%3APaul+Weindling&s=books&sr=1-2&asin=B00Q8M1HCE&revisionId=1a3a229e&format=1&depth=1 Victims and Survivors of Nazi Human Experiments: Science and and Suffering in the Holocaust], סך כל עמודים: 377, Bloomsbury Academic, 2006.

== קישורים חיצוניים ==

* 

* 

* [https://k-larevue.com/en/university-of-strasbourg-the-dark-years/ השנים האפלות של אוניברסיטת שטרסבורג]: דיווח מפורט על הפרשה (באנגלית), המגאזין הווירטואלי K - Jews, Europe, the XXI century יוני, 2022

==הערות שוליים==

*
קטגוריה:צרפת: אוניברסיטאות ומכללות
קטגוריה:רשת אוטרכט
קטגוריה:הליגה האירופית לאוניברסיטאות מחקר